
A  V  I  Z
- asupra proiectului de hotărâre privind gestiunea Serviciului de alimentare cu apă şi de canalizare al oraşului Boldeşti-Scăeni


[bookmark: _GoBack]           Subsemnata Tudor Florina Neli, secretar general, al oraşului Boldeşti-Scăeni, analizând proiectul de hotărâre privind gestiunea Serviciului de alimentare cu apă şi de canalizare al oraşului Boldeşti-Scăeni am constatat că acesta a fost iniţiat cu respectarea prevederilor legale în vigoare având ca temei :
· Legea nr. 51/2006 a serviciilor comunitare de utilităţi publice – republicată, cu modificările şi completările ulterioare, respectiv dispoziţiile :
· art. 1 alin. (4) lit. j) modalitatea de gestiune este stabilită prin hotărâri ale autorităţilor deliberative ale administraţiei publice locale;
· art. 8 alin. (1)  Autorităţile administraţiei publice locale au competenţă exclusivă, în condiţiile legii, în tot ceea ce priveşte înfiinţarea, organizarea, gestionarea şi funcţionarea serviciilor de utilităţi publice, precum şi în ceea ce priveşte crearea, dezvoltarea, modernizarea, reabilitarea şi exploatarea bunurilor proprietate publică sau privată a unităţilor administrativ-teritoriale care compun sistemele de utilităţi publice;
· art. 8 alin. (3) În exercitarea competenţelor şi atribuţiilor ce le revin în sfera serviciilor de utilităţi publice, autorităţile deliberative ale administraţiei publice locale asigură cadrul necesar pentru furnizarea serviciilor de utilităţi publice şi adoptă hotărâri în legătură cu: …. lit d) alegerea modalităţii de gestiune a serviciilor de utilităţi publice şi darea în administrare sau, după caz, punerea la dispoziţie a sistemelor de utilităţi publice destinate furnizării/prestării acestora;
- art. 22 alin. (1) Autorităţile administraţiei publice locale sunt libere să hotărască asupra modalităţii de gestiune a serviciilor de utilităţi publice aflate sub responsabilitatea lor. Autorităţile administraţiei publice au posibilitatea de a gestiona în mod direct serviciile de utilităţi publice în baza unei hotărâri de dare în administrare sau de a încredinţa gestiunea acestora, respectiv toate ori numai o parte din competenţele şi responsabilităţile proprii privind furnizarea/prestarea unui serviciu de utilităţi publice ori a uneia sau mai multor activităţi din sfera respectivului serviciu de utilităţi publice, în baza unui contract de delegare a gestiunii;
- art.22 alin. (3) Modalitatea de gestiune a serviciilor de utilităţi publice se stabileşte prin hotărâri ale autorităţilor deliberative ale unităţilor administrativ-teritoriale, în baza unui studiu de oportunitate, în funcţie de natura şi starea serviciului, de necesitatea asigurării celui mai bun raport preţ/calitate, de interesele actuale şi de perspectivă ale unităţilor administrativ-teritoriale, precum şi de mărimea şi complexitatea sistemelor de utilităţi publice.
· Legea nr. 241/2006 a serviciului de alimentare cu apă şi de canalizare, republicată, cu modificările şi completările ulterioare respectiv dispoziţiile :
[bookmark: do|caII|ar10|al1|lia][bookmark: do|caII|ar10|al1|lid]-art.10 alin. (1) lit. d) Autorităţile deliberative ale unităţilor administrativ-teritoriale au competenţă exclusivă, ce poate fi exercitată şi prin intermediul asociaţiilor de dezvoltare intercomunitară cu obiect de activitate serviciul de alimentare cu apă şi de canalizare, în condiţiile Legii nr. 51/2006, republicată, cu completările ulterioare, în numele şi pe seama unităţilor administrativ-teritoriale asociate, în baza mandatului acordat acestora, în tot ceea ce priveşte…d)adoptarea modalităţii de gestiune şi aprobarea documentaţiilor de organizare şi derulare a procedurilor de delegare a gestiunii
-art. 18 alin. (2) Alegerea formei de gestiune a serviciului de alimentare cu apă şi de canalizare se face prin hotărâri ale autorităţilor deliberative ale unităţilor administrativ-teritoriale.
	În conformitate cu dispoziţiile art. 129, alin. (2) lit. „d”, alin. (7) lit. „n” din O.U.G. nr. 59/2019 privind Codul administrativ, consiliul local asigură, potrivit competenţelor sale şi în condiţiile legii, cadrul necesar pentru furnizarea serviciilor publice de interes local.
	Faţă de cele de mai sus, în conformitate cu prevederile art. 243, alin. (1) lit.”a” din O.U.G. nr. 57/2019 privind Codul administrativ, avizez favorabil acest proiect de hotărâre.

